text: [{"text_idx": "#000003", "text": "Biqiltoota summaawaa lubbuu ilma namaa galaafatuu danda\u2019an"}, {"text_idx": "#000005", "text": "Biqiltuun summaawaan jalqabarratti ilaallu Water Hemlock jedhama. Biqiltuun kun gosa baalaa keessatti kan ramadamu yoo ta\u2019u, baay\u2019inaan Ameerikaa kaabaa keessatti argama. Qaamni biqiltuu kanaa , hiddi, jirmii fi baalli isaa guutumaan guututti summii qaba. Lubbu qabeeyyiin baala kana sooratan, daqiiqaa 15 keessatti du\u2019uu danda\u2019u. Biqiltuun kun ededa lagaa irratti kan biqilu yoo ta\u2019u, daraaraa dibaabee fakkaatu ofirraa qaba."}, {"text_idx": "#000006", "text": "Biqiltuun summaawaan kun lubbuu namaa irraan miidhaa hamaa dhaqqabsiisuu danda\u2019a. Yoo of eeggannoo cimaan fayyadamne, dhibee gogaa namaa irra jiru haala salphaan fayyisuuf tajaajila. Wanti kun garuu yeroo heddu hin jajjabeeffamu. Akka tasaa ta\u2019ee gara qaamaa seennaan ykn ammoo madaa takka argatee dhiiga namaatiin wal tuqnaan, bu\u2019aan isaa hamaa ta\u2019a. Daa\u2019immanii fi ijoollee of eegganoo kamiinuu gogaa isaaniitiin tuquu hin qabnu. Gogaan isaanii akkaan haphii waan ta\u2019eef miidhaa hamaa irraan gahuu danda\u2019a. Walumaa galatti biqiltuu kana fayyadamuun bu\u2019aa isaa irra miidhaan waan hammaatuuf irraa fagaatutu dansaadha."}, {"text_idx": "#000007", "text": "Biqiltuun summaawaan kan biroo deadly nightshade jedhama. Baalli biqiltuu kanaa biqiltoota akka dinnicha, timaatimaa fi mixmixxaatiin walitti dhiheenya qaba. Hedduminaan Awrooppaa, Kibba Eeshiyaa fi Kaabaa Afriikaatti argama. Yeroo heddu lafa goggogaa irratti biqila. Biqiltuun kun gosa baalaa keessatti ramadama. Firiin biqiltuu kanaa akkaan mi\u2019aawaadha. Kanaaf ijoolleen yeroo heddu osoo hin beekin mi\u2019aa isaatiin sobamanii lubbuu ofii dhaban ni jiru."}, {"text_idx": "#000008", "text": "Akkuma Water Hemlock biqiltuun kunis guutumaan guututti summii alkaalooyids jedhamuun guutamee jira. Namni biqiltuu kana soorate osoo akka carraatuu lubbuun hafee, halkan hunda hirriba nagahaa rafee hin bulu. Jiruu isaa guutuu hirriba cinqiitiin dabarsa, ijji isaatis guuttattee hin argitu. Yeroo dheeraaf qajeelee madaala ofii eegee dhaabbatuu hin danda\u2019u. Nmni hidda isaa nyaate garuu carraan lubbuun hafuuf qabu akkaan xiqqaadha."}, {"text_idx": "#000010", "text": "Ogeessonni fayyaa biqiltuu kanarraa dawaa garagaraa oomishutti jiru. Dawaan of eeggannoo jabaan oomishamaa jiru kun dhiibbaa dhiigaa fayyisuudhaaf gargaara. Haa ta\u2019u malee dawama karaa saayinsiin oomishame kana fudhachuunuu hordoffii doktoraa barbaachisa. Bara durii ummanni Roomaa fi kanneen biroos xiyya summaawaa ittiin hojjatuudhaaf tajaajilamu. Xiyyaa fi eboo waraanaaf fayyadaman, fiixee isaa summii biqiltuu kanarraa oomishame dibuudhaan gara diina isaanii darbatu. Namni eboo fi xiyya saniin waraaname, waraansi isaa osoo salphaayyuu ta\u2019ee summiin sun isa ajjeesuu danda\u2019a."}, {"text_idx": "#000011", "text": "Kanaaf baala kana yeroo fayyadamnu of eeggannoo gochuun dirqama. Namoonni rakkoo kalee fi garaachaa qaban ammo, baalli kun alarjiika waan itti ta\u2019uuf guutumaan guututti irraa fagaatuu qaban. Dubartoonni ulfaatis dawaa baala kanaa akka fudhatan hin eeyyamamu."}, {"text_idx": "#000014", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]